ທີ່ປຶກສາ ທະຫານ ອາເມຣິກັນ ເລີ້ມໃຫ້ການ ຊ່ອຍເຫຼືອ ແກ່ ອີຣັກ (ສະໄລດ໌/ວີດີໂອ)
ທີ່ປຶກສາທາງດ້ານທະຫານ ສຫລ ​ເລີ້ມເຂົ້າປະຕິບັດໜ້າທີ່ແລ້ວ ຫຼັງຈາກລັດຖະບານ ສຫລ ແລະ ອີຣັກ ໄດ້ເຊັນຂໍ້ຕົກລົງ ໃຫ້ການຄຸ້ມຄອງ ທາງດ້ານກົດໝາຍ ຕໍ່ກອງກຳລັງ ສຫລ.
ສະຫະລັດ ໃຫ້ຄຳໝັ້ນສັນຍາວ່າ ຈະໃຫ້ການສະໜັບສະໜຸນຢ່າງ ແຂງຂັນແລະຕໍ່ເນື່ອງແກ່ອີຣັກ ຂະນະທີ່ປະເທດດັ່ງກ່າວພວມທຳ ການສູ້ລົບ ກັບກຸ່ມຫົວຮຸນແຮງຊຸນນີ່ ແລະເວລານີ້ ອົງປະກອບທີ່ ສຳຄັນຂອງການຊ່ອຍເຫຼືອທີ່ວ່ານັ້ນຄືທີ່ປຶກສາທາງດ້ານທະຫານ ຂອງສະຫະລັດ ແມ່ນສາມາດເຂົ້າປະຕິບັດໜ້າທີ່ໄດ້ແລ້ວ ທັງນີ້ກໍ ຍ້ອນຂໍ້ຕົກລົງລະຫວ່າງລັດຖະບານສະຫະລັດແລະອີຣັກທີ່ໄດ້ໃຫ້ ການຄຸ້ມຄອງ ທາງດ້ານກົດໝາຍ ຕໍ່ກອງກຳລັງ ຂອງສະຫະລັດ ແຕ່ຂະນະດຽວກັນກໍມີຄວາມວິຕົກກັງວົນເພີ້ມຂຶ້ນກ່ຽວກັບວ່າການ ສະໜັບສະໜຸນດັ່ງກ່າວ ຈະຊ່ວຍໄດ້ ໜ້ອຍຫຼາຍປານໃດທ່າມກາງ ທີ່ມີຮ່ອງຮອຍ ສະແດງໃຫ້ເຫັນວ່າ ກອງທັບອີຣັກ ພວມຈະພັງທະ ລາຍລົງ ພາຍໃຕ້ຄວາມກົດດັນ ຜູ້ສື່ຂ່າວວີໂອເອ Jeff Seldin ມີ ລາຍງານ ກ່ຽວກັບເລື່ອງນີ້ຈາກທຳນຽບຫ້າແຈ ດັ່ງໄພສານ ຈະນຳມາສະເໜີທ່ານ ພາບທີ່ພວກຫົວຮຸນແຮງຈາກກຸ່ມລັດອິສລາມໃນອີຣັກແລະ Levant ທີ່ເອີ້ນຫຍໍ້ວ່າ ISIL ຫລື ISIS ພາກັນສະຫລອງໄຊຊະນະນັ້ນ ແມ່ນເປັນພາບ ທີ່ຄຸ້ນເຄີຍຕາຫຼາຍຂຶ້ນນັບມື້ຢູ່ໃນອີຣັກ ແຕ່ພວກທີ່ຫລົບໜີ ພາກັນເລົ່າເລື້ອງ ລາວອັນໜ້າຢ້ານກົວ ທີ່ພວກເຂົາເຈົ້າໄດ້ພົບພໍ້ມາ ທ້າວ Ali Shebban ຊຶ່ງເປັນຜູ້ປະສົບໄພສົງຄາມຄົນນຶ່ງກ່າວວ່າ ກຳລັງຂອງສະຫະລັດທີ່ສົ່ງໄປສະໜັບສະໜຸນ ກຳລັງຮັກສາຄວາມປອດໄພ ຂອງອີຣັກ ແລະ ຜົນປະໂຫຍດ ຂອງສະຫະລັດ: ຖ້ຽວບິນສັງເກດການ ຢູ່ເໜືອອີຣັກມື້ລະ 30- 35 ຖ້ຽວ ກຳປັ່ນບັນທຸກເຮືອບິນ , ເຮືອລາດຕະເວນຕິດລູກ ສອນໄຟນຳວິຖີລຳນຶ່ງແລະເຮືອພິຄາດຕິດ ລູກສອນໄຟນຳວິຖີລຳນຶ່ງຖືກສົ່ງໄປປະຈຳ ຢູ່ເຂດອ່າວອາເຣເບຍ ພະນັກງານທະຫານ 300 ຄົນ ຖືກສົ່ງໄປ ເປັນທີ່ປຶກສາ ແກ່ທະຫານອີຣັກ ກຳປັ່ນລຳລຽງພົນສະເທີນນ້ຳ ສະເທີນບົກ ເຄື່ອນໄປຍັງອ່າວອາເຣເບຍ ພ້ອມກັບເຮືອບິນ ແລະທະຫານມາຣີນ ຢູ່ທີ່ສະຫະລັດໄດ້ມີການຮຽກຮ້ອງເພີ້ມຂຶ້ນໃຫ້ທຳການໂຈມຕີທາງ ອາກາດ ຈາກບັນດາສະມາຊິກສະພາ ເຊັ່ນ ສະມາຊິກສະພາຕ່ຳ Adam Kinzinger ຈາກລັດອິລລີນອຍຊຶ່ງເປັນນັກລົບເກົ່າທີ່ເຄີຍ ຖືກສົ່ງໄປປະຕິບັດງານຢູ່ໃນອີຣັກຫລາຍໆຄັ້ງມາແລ້ວ ທີ່ໄດ້ກ່າວ ໃນພິທີ ທີ່ຈັດຂຶ້ນເພື່ອໃຫ້ກຽດແກ່ພວກທະຫານທີ່ໄດ້ເສຍຊີວິດໄປ ນັ້ນ ທ່ານ Kinzinger ເວົ້າວ່າ ທຳນຽບຫ້າແຈ ພວມທຳການຈັດສົ່ງຢ່າງຮີບດ່ວນ ລູກກະສຸນ ລູກ ປືນໃຫຍ່ລົດຖັງແລະອຸບປະກອນອື່ນໆໄປໃຫ້ກຳລັງຮັກສາຄວາມ ປອດໄພຂອງອີຣັກ ໃນມື້ວັນຈັນຜ່ານມານີ້ກະຊວງປ້ອງກັນປະເທດຂອງອີຣັກໄດ້ເຜີຍ ແຜ່ວິດີໂອ ທີ່ທາງກະຊວງກ່າວວ່າ ສະແດງໃຫ້ເຫັນເຮືອບິນເຮຣີຕອບເຕີ້ອີຣັກ ພວມຍິງລູກ ສອນໄຟໃສ່ກຳລັງຂອງກຸ່ມ ISIL ໂດຍໄດ້ຂັບໄລ່ການໂຈມຕີ ໃກ້ໆໂຮງກັ່ນນ້ຳມັນທີ່ສຳຄັນ ແຫ່ງນຶ່ງ ແຕ່ວ່າ ໃນຂະນະດຽວກັນ ກໍມີລາຍງານຂ່າວກ່ຽວກັບ ສະພາບການທີ່ຊຸດໂຊມລົງຢູ່ຕາມບໍ ລິເວນຊາຍແດນ ທີ່ຕິດກັບຈໍແດັນ ທ້າວ Nouri Hussein ຄົນຂັບລົດບັນທຸກ ເວົ້າວ່າ ເຈົ້າໜ້າທີ່ປ້ອງກັນປະເທດຂອງສະຫະລັດ ກ່າວວ່າ ກຳລັງຮັກສາຄວາມໝັ້ນຄົງຂອງອີຣັກ ກຳລັງປະເຊີນກັບບັນຫາຫຼາຍຢ່າງ ຮວມທັງການຂາດຜູ້ນຳຢູ່ໃນບາງເຂດ ແຕ່ວ່າບັນຫານີ້ ມີຢູ່ໃນຂອບເຂດ ທີ່ເລິກໜາປານໃດນັ້ນ ແມ່ນຍັງເປັນຄຳຖາມຢູ່ ອະດີດເຈົ້າໜ້າທີ່ສະຫະລັດບາງຄົນກ່າວວ່າ ການຕັ້ງຄວາມຫວັງໃດໆກໍຕາມ ໄວ້ນຳກຳລັງ ຮັກສາຄວາມປອດໄພຂອງອີຣັກໃນເວລານີ້ແມ່ນອາດຈະເປັນການຊີ້ນຳໄປໃນທາງທີ່ຜິດ ທ່ານນາງ Sarah Chayes ຊຶ່ງເຄີຍເປັນທີ່ປຶກສາພິເສດຂອງອະດີດປະທານເສນາທິການ ຮ່ວມຂອງກອງທັບສະຫະລັດ ພົນເຮືອເອກ Mike Mullen ມີຄວາມເຫັນດັ່ງນີ້ ທ່ານນາງ Chayes ເວົ້າວ່າ ທ່ານ Paul Floyd ອະດີດກຳລັງພິເສດ Ranger ຂອງກອງທັບບົກແລະນັກວິເຄາະການ ທະຫານກ່າວວ່າ “ແລະໃນຂະນະທີ່ ກອງກຳລັງຮັກສາຄວາມປອດໄພຂອງອີຣັກ ໂດຍສະ ເພາະແລ້ວ ຢູ່ໃນເຂດພາກເໜືອຂອງປະເທດ ປາກົດວ່າ ກຳລັງສະຫລາຍຫາຍໂຕໄປນັ້ນ ຍຸດທະສາດຂອງພວກ ISIL ຈຶ່ງເບິ່ງຄືວ່າ ໄດ້ຜົນດີ ທ່ານ Floyd ກ່າວຜ່ານທາງ Skype ວ່າ ບັດນີ້ ແມ່ນຂຶ້ນຢູ່ກັບຄະນະທີ່ປຶກສາ ທາງທະຫານຂອງສະຫະລັດ ທີ່ຈະຊອກຫາທາງເບິ່ງ ວ່າ ພວກເຂົາເຈົ້າຈະຊ່ວຍອີຣັກ ພິກປີ້ນສະຖານະການ ໄດ້ຫລືບໍ່